CELEX: C2007/183/04
Language: hu
Date: 2007-08-04 00:00:00
Title: C-148/05. sz. ügy: A Bíróság (negyedik tanács) 2007. június 14-i ítélete – Az Európai Közösségek Bizottsága kontra Írország (Tagállami kötelezettségszegés – 79/923/EGK irányelv – A mészhéjú állatok vizeinek minősége – A mészhéjú állatok vizeinek kijelölése – Szennyeződést csökkentő programok – Vizsgálati értékek megállapítása)

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/3
            
         A Bíróság (negyedik tanács) 2007. június 14-i ítélete – Az Európai Közösségek Bizottsága kontra Írország
   (C-148/05. sz. ügy) (1)
   
   (Tagállami kötelezettségszegés - 79/923/EGK irányelv - A mészhéjú állatok vizeinek minősége - A mészhéjú állatok vizeinek kijelölése - Szennyeződést csökkentő programok - Vizsgálati értékek megállapítása)
   (2007/C 183/04)
   Az eljárás nyelve: angol
   Felek
   
      Felperes: az Európai Közösségek Bizottsága (képviselők: B. Doherty és D. Recchia, meghatalmazottak)
   
      Alperes: Írország (képviselők: D. O'Hagan et N. Travers, meghatalmazottak)
   Tárgy
   Tagállami kötelezettségszegés – A mészhéjú állatok vizeinek minőségi követelményeiről szóló, 1979. október 30-i 79/923/EGK tanácsi irányelv (HL L 281., 47. o.; magyar nyelvű különkiadás 15. fejezet, 1. kötet, 128. o.) 3., 4. és 5. cikkének hiányos átültetése – A mészhéjú állatok egyes vizei kijelölésének, a szennyeződés csökkentését célzó programok kialakításának, illetve a vizsgálati értékek megállapításának elmulasztása
   Rendelkező rész
   
               1)
            
            
               
                           —
                        
                        
                           Mivel a mészhéjú állatok vizeinek minőségi követelményeiről szóló, 1979. október 30-i 79/923/EGK tanácsi irányelv 4. cikkének megfelelően nem jelölte ki az összes, a mészhéjú állatok halászatára kijelölendő vizet;
                        
                     
                           —
                        
                        
                           a 79/923 irányelv 3. cikkének megfelelően nem állapította meg az összes szükséges értéket a mészhéjú állatok halászatára kijelölt vagy ugyanezen irányelv 4. cikke alapján kijelölendő vizekkel kapcsolatban, és
                        
                     
                           —
                        
                        
                           a 79/923 irányelv 5. cikkének megfelelően nem hozott meg minden szükséges intézkedést acélból, hogy az ugyanezen irányelv 4. cikke alapján kijelölendő vizek esetében programokat alakítson ki a szennyeződés csökkentésére,
                        
                     Írország elmulasztotta az említett irányelvből eredő kötelezettségei teljesítését.
            
         
               2)
            
            
               A Bíróság Írországot kötelezi a költségek viselésére.
            
         
      (1)  HL C 69., 2005.3.19.